Ponedjeljak, 7. 2. 2022.

1. sat ***Hrvatski jezik***

Analiza pisane provjere

Slovo G – obrada

**Uvodni dio**

Pogledaj galeriju slika, imenuj što se na slikama nalazi: [Slovo G | Pčelica početnica 2. dio (e-sfera.hr)](https://www.e-sfera.hr/dodatni-digitalni-sadrzaji/aa7a5ddc-62eb-4c5a-80d8-c759474dc78b/)

Koji glas je zajednički svim stvarima na slikama?

Danas ćeš se upoznati s glasom i slovom *G g*.

**Glavni dio**

Pročitaj pjesmu na 50. stranici početnice.

U kojim se još riječima čuje glas G g? Znaš li još koju riječ u kojoj je glas G g?

TRAŽIM GLAS – imenuj sličice, rastavi riječ na slogove. Pokazuj za svaki glas jedan prst. Odredi je li glas na početku, u sredini ili na kraju riječi.

 Pogledaj kako se piše veliko i malo tiskano slovo G g.

Kakva je razlika između velikog i malog tiskanog slova G g?

Piši slovo G g po zraku i stolu.

TRAŽIM SLOVO – u početnici pronađi u riječima slovo G g i odredi gdje se u riječi nalazi glas G g.

Pogledaj slike, imenuj što je na slikama i odredi gdje u riječi se nalazi glas G g: <https://www.e-sfera.hr/dodatni-digitalni-sadrzaji/aa7a5ddc-62eb-4c5a-80d8-c759474dc78b>

Pogledaj kako pravilno napisati veliko i malo tiskano slovo G g: <https://www.e-sfera.hr/dodatni-digitalni-sadrzaji/aa7a5ddc-62eb-4c5a-80d8-c759474dc78b/>

PIŠEM SLOVA: Pogledaj kako smještamo veliko i malo tiskano slovo G g u crtovlje tvoje pisanke.



Ispiši dva retka u svojoj početnici na 50. stranici. A zatim dva retka u svoju pisanku.

Pazi kako držiš olovku, budi uredan/uredna!

Pročitaj riječi i rečenice u početnici na 51. stranici.

Gdje su Gordan i Gordana? Što djeca rade? Gdje se nalaze golub i golubica? Što rade golub i golubica? Tko je gladan? Tko će pomoći golubu?

Riješi 7. i 8. zadatak u početnici na 51. stranici.

VJEŽBANJE

Odgovori na pitanja u pisanku velikim tiskanim slovima.

 GDJE SU GOLUB I GOLUBICA?

TKO JE GLADAN?

Pazi da na pitanja odgovoriš punom rečenicom. Ne zaboravi rečenični znak!

**Završni dio**

Nacrtaj goluba i golubicu na grani. Napiši rečenicu o tome što crtež predstavlja.

Samoprocjena:

Podigni palac visoko u zrak ako si naučio/naučila pisati slovo G g te si ispunio/ispunila sve zadatke koji su ti zadani.

Podigni u vodoravni položaj ako si naučio/naučila pisati slovo G g, ali trebaš još vježbati pisanje kako bi bilo urednije.

Palac ne podiži ako smatraš da si se trebao/trebala više potruditi.

 2. sat ***Matematika***

Broj 8 ( osam) – obrada

**UVODNI DIO**

1. Za početak broji od 0 do 7.
2. Sada broji od 7 do 0.
3. Otvori udžbenik na 82. stranici i riješi zadatke pod naslovom ZNAM.
4. Koji ćemo broj pridružiti skupu od 8 članova? **(8)**
5. Danas ćemo učiti čitati i pisati broj osam, brojiti i računati do osam.

 **SREDIŠNJI DIO**

1. Promotri ilustraciju u udžbeniku na 82. stranici. Sviđa li ti se prikazana rođendanska proslava?
Čega sve na ilustraciji ima osam
2. Promotri skup ispod ilustracije. Koji je broj pridružen tom skupu? Zašto**? (Broj 8, skup
 ima 8 članova.)**
3. Promotri i opiši brojku 8, izgovori brojevnu riječ OSAM, ponovno pročitaj riječ.
4. Broj 8 se na brojevnoj crti nalazi se iza broja 7, broj 7 nastaje kad broju 7 pribrojimo broj 1.

 

1. Na prezentaciji si vidio/ vidjela kako se piše brojka 8. Napiši 8 prstom po zraku i u prvom redu matematičke bilježnice.
2. Sada u bilježnicu nacrtaj skup od 8 članova. Pridruži mu odgovarajući broj.
3. Na glas broji od 1 do 8 i od 8 do 1 i u bilježnicu napiši te nizove brojeva.
4. Pročitaj i promotri zapise na dnu 82. str. i uz pomoć olovaka ili bojica rastavi skup od 8 članova na tri skupa. Zapiši to kao zbrajanje triju pribrojnika.

Npr.
**8 = 3 + 2 + 3**

1. Kako još možeš rastaviti broj 8?

**Ponovimo:**
Koji broj se na brojevnoj crti nalazi iza broja 7?Je li broj 8 veći ili manji od broja 7? Za koliko je broj 8 veći od broja 7?

1. Riješi zadatke na 83. stranici u udžbeniku.

**ZAVRŠNI DIO**

1. Plan ploče:

2. Domaća zadaća – zbirka zadataka Moj sretni broj 70. stranica
3. Provježbaj, otvori poveznicu:
<https://www.e-sfera.hr/dodatni-digitalni-sadrzaji/a5cd454b-6828-4171-924c-0eec9dd18bf9/> (primijeni znanje)

3. sat ***Tjelesna i zdravstvena kultura***

 HRT 3 – Škola na trećem